cyanic-selkie/wikianc huggingface dataset:
சகாராவிய அரபு சனநாயகக் குடியரசு
சகாராவிய அரபு சனநாயகக் குடியரசு (Sahrawi Arab Democratic Republic, SADR) (الجمهورية العربية الصحراوية الديمقراطية, República Árabe Saharaui Democrática) மேற்கு சகாரா முழுமைக்கும் இறையாண்மை கோருகின்ற பகுதியும் அங்கீகரிக்கப்பட்ட அரசாகும். இந்த அரசை பெப்ரவரி 27, 1976இல் போலிசரியோ முன்னணி பிர் லெலூவில் நிறுவியது. தற்போது தான் கோரும் நிலப்பகுதியில் 20% முதல் 25% வரை கட்டுப்படுத்துகின்றது. இதன் தலைநகரம் தீபாரீத்தீ ஆகும். இந்த அரசின் கீழுள்ள ஆட்புலத்தை விடுவிக்கப்பட்ட பகுதிகள் அல்லது கட்டற்ற ஆள்புலம் என அழைக்கின்றது. ஏனைய பகுதிகளை மொரோக்கோ கட்டுப்படுத்துவதுடன் அரசாண்டு வருகின்றது. இப்பகுதிகளை மொரோக்கோ தென் மாநிலங்கள் என அழைக்கின்றது. சகாராவிய அரபு சனநாயகக் குடியரசு மொரோக்கோவின் கட்டுப்பாட்டில் உள்ள பகுதிகளை ஆக்கிரமிக்கப்பட்ட பகுதிகள் எனவும் மொரோக்கோ சகாராவிய அரபு சனநாயகக் குடியரசின் கீழுள்ள பகுதிகளை இடைநிலை வலயம் என்றும் குறிப்பிடுகின்றன. ஐக்கிய நாடுகள் அவை, மேற்கு சகாரா முழுமையையும் எசுப்பானியாவின் சார்பு பகுதியாக கருதுகின்றது.
மேற்கோள்கள்
பகுப்பு:மேற்கு ஆப்பிரிக்க நாடுகள் பகுப்பு:அங்கீகரிக்கப்படாத நாடுகள் பகுப்பு:ஆப்பிரிக்க நாடுகள் பகுப்பு:மேற்கு சகாரா
சிறந்த நடிகைக்கான தமிழக அரசு திரைப்பட விருது
சிறந்தoநடிகைக்கான தமிழக அரசு திரைப்பட விருது என்பது ஆண்டுதோறும் தமிழ்த் திரைப்படங்களில் சிறப்பான நடிப்பை வெளிப்படுத்தும் நடிகைக்கு, தமிழக அரசு திரைப்பட விருதுகளின் கீழ் தமிழக அரசால் வழங்கப்படும் விருதாகும்.
மேற்கோள்கள்
பகுப்பு:தமிழ்நாடு அரசின் திரைப்பட விருதுகள்
கோலார் ஆறு
thumb| கோரடி அருகே கோலார் ஆறு கோலார் ஆறு (Kolar River) என்பது இந்தியாவின் மகாராட்டிராவில் உள்ள நாக்பூர் மாவட்டத்தில் உள்ள ஒரு ஆறாகும். இது சவ்னர் நகரத்திற்கு மேற்பகுதியில் தென்கிழக்கிலிருந்து பாய்ந்து கன்ஹான் ஆறுடன் சந்திக்கிறது. இது கோதாவரி ஆற்றுப் படுகையில் உள்ளது. கோலார் ஆறு சவ்னர் வட்டத்திற்கும் ராம்டெக் வட்டத்திற்கும் இடையே எல்லையாக உள்ளது.
தோற்றமும் ஆற்றோட்டமும்
கோலார் ஆறு கடோல் வட்டத்தில் சுமார் 600 மீட்டர் உயரத்தில் வடகிழக்கு மூலையில் (21.46694°N, 78.66444°W ) உருவாகிறது. தென்கிழக்காக சுமார் பத்து கிலோமீட்டர் தூரம் பில்காபர் மலைத்தொடரைக் கடந்து பாய்கிறது. இதன் பிறகு இதன் வலதுபுறத்தில் உள்ள பிப்லா கிராமத்தைக் கடந்து, நான்கு கிலோமீட்டர் தூரம் கிழக்கே திரும்பி திடங்கி கிராமத்தை நோக்கி கோலார் அணை நீர்த்தேக்கத்தில் நுழைகிறது. கோலார் அணையைக் கடந்த நான்கு கிலோமீட்டர் தூரத்திற்குக் கிழக்கே தொடர்ந்து பாய்ந்து தென்கிழக்கே திரும்பி கெட்டிசுர்லா கிராமத்திற்குச் சற்று முன் செல்கிறது. மற்றொரு ஏழு கிலோமீட்டர் தொலைவில் கோலார் ஆற்றினை சாவோனர் (சாவ்னர்) நகரின் மையத்திற்கு வருகிறது. இது தென்கிழக்கில் படன்சவாங்கி நகரத்தைத் தாண்டி, இதன் முக்கிய துணை ஆறான சந்திரபாகா ஆற்றினை வலப்புறத்திலில் (மேற்கில்) சந்திக்கிறது. தொடர்ந்து தென்கிழக்கே தோலா கிராமத்தில் வலதுபுறம் கன்கான் ஆற்றுடன் சேர்கிறது. இந்த ஆற்றோட்டம் முழுவதும் நாக்பூர் மாவட்டத்தில் பாய்கிறது.
மேற்கோள்கள்
பகுப்பு:இந்திய ஆறுகள் பகுப்பு:மகாராட்டிர ஆறுகள்
ஹோவார்ட் கார்டினர்
ஹோவார்ட் கார்டினர் ( Howard Gardiner, பிறப்பு: சனவரி 3 1944), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 54 முதல்தர துடுப்பாட்டப் போட்டிகளிலும், 11 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1964/65-1975/76 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹோவார்ட் கார்டினர்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1944 பிறப்புகள் பகுப்பு:வாழும் நபர்கள் பகுப்பு:2018 இறப்புகள்
ஸ்டீவ் டேவிஸ்
ஸ்டீபன் ஜேம்ஸ் டேவிஸ் (Stephen James Davis, பிறப்பு:9 ஏப்ரல் 1952), பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஓர் ஆத்திரேலிய துடுப்பாட்ட நடுவர். இவர் 2008 ஏப்ரலில் பன்னாட்டுத் துடுப்பாட்ட அவையின் மேற்தட்டு நடுவர் குழுவில் இணைக்கப்பட்டார்.
மேற்கோள்கள்
பகுப்பு:ஆத்திரேலியத் துடுப்பாட்ட நடுவர்கள் பகுப்பு:வாழும் நபர்கள் பகுப்பு:1952 பிறப்புகள்
எ ஃபெண்டாஸ்டிக் வுமன்
எ ஃபெண்டாஸ்டிக் வுமன் (A Fantastic Woman (Una mujer fantástica) என்பது 2017 ஆண்டைய சிலி நாட்டு ஸ்பானிய மொழித் திரைப்படம் ஆகும். இது லெலியோ மற்றும் கோன்சலோ மெஸா ஆகியோரால் எழுதப்பட்டு, செபாஸ்டியன் லியோலியோ இயக்கியத் திரைப்படமாகும்,   படமானது ஜுவான் டி டியோஸ் மற்றும் பப்லோ லாரின் ஆகியோரால் தயாரிக்கப்பட்டது. படத்தில் டேன்யாலா பேகா மற்றும் ஃபிரான்சிஸ்கோ ரேஸ் ஆகியோர் நடித்துள்ளனர்.  இது 67 வது பெர்லின் சர்வதேச திரைப்பட விழாவில், கோல்டன் பியர் போட்டிக்குத் தேர்ந்தெடுக்கப்பட்டது. இது  90-வது ஆஸ்கர் விருது விழாவில் சிலியில் இருந்து சிறந்த வெளி நாட்டுத் திரைப்பட்ம் என்ற பிரிவில் போட்டியிட நுழைந்து   சிறந்த அயல்மொழித் திரைப்படத்துக்கான விருதை வென்றிருக்கிறது.
கதை
மரினாவும் ஓர்லந்தோவும் காதலர்கள். மரினா, விடுதியொன்றில் பாடகியாகவும் பணிப்பெண்ணாகவும் இருக்கும் ஓரு திருநங்கை ஆவார். மரினாவின் பிறந்தநாளைக் கொண்டாடிவிட்டு, நடனமாடிக் களித்து, அடுக்ககத்துக்குத் திரும்புகிறார்கள். ஓர்லந்தோ திடீரெனப் படுக்கையில் இருந்து எழுந்து அமர்கிறார். வலியால் துடிக்கும் அவரை மருத்துவமனையில் சேர்த்துவிட்டுக் காத்திருக்கிறார் மரினா. ஓர்லந்தோ இறந்துவிட, காதலனின் மரணத்துக்கு அழக்கூட முடியாத வகையில் மரினாவைச் சிக்கல்கள் சூழ்ந்துகொள்கின்றன. காரணம் மரினா, திருநங்கை. மருத்துவர்களும் ஓர்லந்தோவின் குடும்பத்தைச் சேர்ந்தவர்களும் மரினாவுக்கு அந்த மரணத்தில் தொடர்பிருக்கக்கூடும் எனச் சந்தேகிக்கிறார்கள். அவரைக் குற்றவாளிபோல் நடத்துகிறார்கள். இதனால் மரினா தான் தங்கியிருக்கும் அடுக்ககத்தையும் விட்டுவிட்டு வெளியேற வேண்டிய சூழலுக்கு தள்ளப்படுகிறார். அதன்பறகு மரினா ஒவ்வொரு நொடியும் தன்னை மரினாவாக, பெண்ணாக நிரூபிக்க அவர் போராடுகிறார்.
மேற்கோள்கள்
பகுப்பு:2017 திரைப்படங்கள் பகுப்பு:எசுப்பானிய மொழித் திரைப்படங்கள் பகுப்பு:செருமானியத் திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:ந.ந.ஈ.தி திரைப்படங்கள் பகுப்பு:அமெரிக்கத் திரைப்படங்கள்
சூன் 5
வெளி இணைப்புகள்
பகுப்பு:சூன் பகுப்பு:ஆண்டின் நாட்கள்
தேவராயன்பேட்டை
என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் பாபநாசம் வட்டத்திற்கு உட்பட்ட ஊர்.
அரசியல்
இது பாராளுமன்றத் தேர்தலுக்கு மயிலாடுதுறை மக்களவைத் தொகுதியிலும், தமிழக சட்டமன்றத் தேர்தலுக்கு பாபநாசம் சட்டமன்றத் தொகுதியிலும் சேர்க்கப்பட்டுள்ளது.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
நேரு பூங்கா, தில்லி
நேரு பூங்கா (Nehru Park), புது தில்லி சாணக்கியாபுரியில் அமைந்துள்ள ஒரு பெரிய பூங்கா ஆகும். இந்தியாவின் முதல் பிரதம மந்திரி ஜவஹர்லால் நேருவின் பெயரிடப்பட்ட இந்த பூங்கா, 80 ஏக்கர் (320,000 மீ 2) பரப்பளவில் பரந்து காணப்படுகிறது, இது நகரின் மையத்தில் உள்ளது, இது 1969 ஆம் ஆண்டில் நிறுவப்பட்டது.
பசுமைப் பகுதிகளுக்கு முன்னணி இடமாகவும், புது தில்லி மாநகராட்சியால் (NDMC) ஏற்பாடு செய்யப்பட்டுள்ள "மியூசிக் இன் தி பார்க்" நிகழ்ச்சியின் ஒரு பகுதியான 'காலை ராகங்கள் மற்றும் மாலை ராகங்கள் நிகழ்ச்சிகள் நிகழுமிடமாகவும் அமைந்துள்ளது. இது தவிர, கலை நிகழ்ச்சிகள் மற்றும் காலை யோகா வகுப்புகள் ஆகியவற்றிற்கான ஒரு வழக்கமான இடமாக இருக்கிறது. இங்கு பண்டைய சிவன் கோவில் ஒன்றும் உள்ளது.
தில்லியில் மிகவும் புகழ்பெற்ற இடங்களில் ஒன்றாகவும் தில்லிக்கு வருகை தருபவர்கள் பார்க்க வேண்டிய இடமாகவும் அமைந்துள்ளது. ரஷ்யாவின் அக்டோபர் சோசலிசப் புரட்சியின் தலைவரான விளாடிமிர் லெனினின் உருவச் சிலை இங்கு நிறுவப்பட்டுள்ளது. அக்டோபர் புரட்சியின் 70 வது ஆண்டு விழாவில் நவம்பர் 1987 இல் சிலை நிறுவப்பட்டது. சோவியத் பிரதமர் நிகோலய் ரைஸ்க்கோவ், இந்திய பிரதம மந்திரி ராஜீவ் காந்தி மற்றும் அவரது மனைவி சோனியா காந்தி ஆகியோரால் திறந்து வைக்கப்பட்டது. ஒவ்வொரு ஆண்டும் ஏப்ரல் 22 ம் தேதி இந்திய கம்யூனிஸ்ட் கட்சி மற்றும் பிற இடது சார்புடைய அரசியல் கட்சிகளின் உறுப்பினர்கள் லெனினின் பிறந்த ஆண்டு நினைவு தினத்தை நினைவுகூரும் வகையில் இங்கு வருகை புரிவர்.
மேற்கோள்கள்
பகுப்பு:தில்லி சுற்றுப் பகுதிகள்
போகராஜூ பட்டாபி சீத்தாராமையா
போகராஜு பட்டாபி சீதாராமையா (Bhogaraju Pattabhi Sitaramayya) (பிறப்பு:1880 நவம்பர் 18 - இறப்பு:1959 டிசம்பர் 17) இவர் ஆந்திர மாநிலத்தில் ஒரு இந்திய சுதந்திர ஆர்வலராகவும், அரசியல் தலைவராகவும் இருந்தார்.
கல்வி
ஆந்திராவில் கிருட்டிணா மாவட்டத்தில் (இப்போது மேற்கு கோதாவரி மாவட்டத்தின் ஒரு பகுதி) குண்டுகோலனு கிராமத்தில் பிறந்த பட்டாபி மதிப்புமிக்க சென்னை கிறித்துவக் கல்லூரியில் பட்டம் பெற்றார். மருத்துவப் பட்டம் பெற்றதன் மூலம் மருத்துவ பயிற்சியாளராக வேண்டும் என்ற தனது லட்சியத்தை நிறைவேற்றினார். கிருட்டிணா மாவட்டத்தின் தலைமையகம் மற்றும் ஆந்திராவின் அரசியல் மையமான கடலோர நகரமான மச்சிலிபட்டணத்தில் மருத்துவராக தனது பயிற்சியைத் தொடங்கினார். சுதந்திர போராட்ட இயக்கத்தில் சேர தனது இலாபகரமான தொழிலை விட்டுவிட்டார்.
1912-13 ஆண்டுகளில், ஆந்திராவிற்கு ஒரு தனி மாகாணத்தை உருவாக்க விரும்புவது குறித்து பெரும் சர்ச்சை ஏற்பட்டபோது, மொழியியல் மாகாணங்களை உடனடியாக உருவாக்க வேண்டியதன் அவசியத்தை விளக்கி "தி இந்து" மற்றும் பிற பத்திரிகைகளில் பல கட்டுரைகளை எழுதினார்.
காங்கிரசு கட்சியில்
1939 திரிபுரா அமர்வில் நேதாஜி சுபாஷ் சந்திரபோசுக்கு எதிராக மோகன்தாசு காந்திக்கு மிக நெருக்கமான வேட்பாளராக இந்திய தேசிய காங்கிரசு தலைவர் பதவிக்கு இவர் போட்டியிட்டார். நேதாஜி பிரபலமடைந்து வருவதாலும், சுதந்திர இந்தியாவில் எதிர்கால தெலுங்கு மாநிலத்தில் தமிழ் பெரும்பான்மை மாவட்டங்களை சேர்ப்பதற்கு பட்டாபி ஆதரவளிப்பார் என்ற நம்பிக்கையினாலும் இவர் தோல்வியடைந்தார்.
சுதந்திர போராட்டத்தில்
1942 ஆம் ஆண்டில் வெள்ளையனே வெளியேறு இந்தியா இயக்கம் தொடங்கப்பட்டபோது காங்கிரசின் செயற்குழுவில் பணியாற்றிய பட்டாபி கைது செய்யப்பட்டு மகாராட்டிராவின் அகமதுநகரில் உள்ள கோட்டையில் வெளி தொடர்பு இல்லாமல் மூன்று ஆண்டுகள் சிறையில் அடைக்கப்பட்டார். இந்த நேரத்தில் இவர் சிறைவாசத்தின் போது அன்றாட வாழ்க்கையின் விரிவான நாட்குறிப்பை எழுதிவந்தார். இது பின்னர் இறகுகள் மற்றும் கற்கள் என்ற பெயரில் வெளியிடப்பட்டது. இராஜேந்திர பிரசாத் கொடுத்த அறிமுகக் குறிப்புடன் 1935 இல் வெளியிடப்பட்ட காங்கிரசின் வரலாறு என்ற நூலைஇவர் எழுதியுள்ளார். இவரது மற்றொரு பிரபலமான வெளியீடு காந்தி மற்றும் காந்தியம் எனற நூலாகும்.
காங்கிரதுத் தலைவராக
இவர் 1948 இல் காங்கிரசு தலைவர் பதவிக்கு போட்டியிட்டு இந்தியப் பிரதம மந்திரி ஜவகர்லால் நேருவின் ஆதரவுடன் வென்றார். அவர் ஜே.வி.பி கமிட்டியில் (ஜவஹர்லால் நேரு, வல்லபாய் படேல் மற்றும் பட்டாபி) உறுப்பினராக இருந்தார். இது மொழியியல் அடிப்படையில் மாநிலங்களை மறுசீரமைப்பதை முறையாக நிராகரித்தது. ஆனால் பொட்டி சிறீராமுலுவின் 56 நாள் உண்ணாவிரதத்திற்குப் பிறகு சென்னை நகரம் இல்லாமல் ஆந்திர மாநிலம் அமைந்தது. இதற்கு முன்னர் இவர் அரசியலமைப்பு சபையில் உறுப்பினராக பணியாற்றினார்.
வங்கி நிறுவனராக
1952 இல் இவர் மாநிலங்களவைக்கு தேர்ந்தெடுக்கப்பட்டார். பட்டாபி 1952 முதல் 1957 வரை மத்திய பிரதேச ஆளுநராகவும் பணியாற்றினார். 1923 ஆம் ஆண்டு நவம்பர் 28 ஆம் தேதி மச்சிலிபட்டணத்தில் ஆந்திர வங்கியை நிறுவினார். இது தற்போது இந்தியாவின் முக்கிய வணிக வங்கிகளில் ஒன்றாகும். அதன் தற்போதைய தலைமையகம் ஐதராபாத்தில் அமைந்துள்ளது. ஆந்திர வங்கியின் தலைமை அலுவலகம், "பட்டாபி பவன்" என்ற இவரது பெயரிடப்பட்டது. கிருட்டிணா மாவட்டத்தில் கிருட்டிணா மாவட்ட கூட்டுறவு வங்கியான பாக்யலட்சுமி வங்கியையும் ஆந்திர காப்பீட்டு நிறுவனத்தையும் தொடங்கினார். 2019 ஆகஸ்ட் 29, அன்று இந்திய அரசு அறிவித்தபடி, ஆந்திர வங்கியானது யூனியன் வங்கி மற்றும் கார்ப்பரேஷன் வங்கியுடன் இணைக்கப்பட்டு அதன் பிரத்யேக அடையாளத்தை இழக்கிறது.
வெளி இணைப்புகள்
பகுப்பு:கிருஷ்ணா மாவட்ட நபர்கள் பகுப்பு:1959 இறப்புகள் பகுப்பு:1880 பிறப்புகள் பகுப்பு:இந்திய அரசியலமைப்பு நிர்ணய மன்ற உறுப்பினர்கள்
தோளூர் காளியம்மன் கோயில்
தோளூர் காளியம்மன் கோயில் தமிழ்நாட்டில் நாமக்கல் மாவட்டம், தோளூர் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மொல்லி டைவ்
மொல்லி டைவ் (Mollie Dive, பிறப்பு: சூன் 26 1913),  இறப்பு: செப்டம்பர் 10 1997),         ஆத்திரேலியப் பெண்கள் துடுப்பாட்ட  அணியின் மேனாள் வீரர்  ஆவார்.  இவர் ஏழு தேர்வுத் துடுப்பாட்டப் போட்டிகளில்   கலந்து கொண்டுள்ளார். 1948  - 1951 பருவ ஆண்டுகளில் ஆத்திரேலிய  பெண்கள் தேசிய அணி உறுப்பினராக தேர்வுத் துடுப்பாட்டப் போட்டியில்   பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1913 பிறப்புகள் பகுப்பு:1997 இறப்புகள் பகுப்பு:ஆஸ்திரேலியப் பெண் துடுப்பாட்டக்காரர்கள்
தலதா மாளிகை
தலதா மாளிகை என்பது இலங்கையின் கண்டி நகரில் உள்ள புகழ் பெற்ற பௌத்த ஆலயம் ஆகும். பௌத்த சமயத்தவர்களால் உயர்வாக மதிக்கப்படுகின்ற புத்தரின் புனிதப் பல் இங்கே வைக்கப்பட்டிருப்பதன் காரணமாக இது புனித தந்த தாது ஆலயம் எனவும் அழைக்கப்படுகின்றது. 1592 தொடக்கம் 1815 வரை இருந்த கண்டி இராச்சியத்தின் தலைநகரமாகக் கண்டி நகரம் விளங்கியது. அதனை ஆண்டு வந்த அரசர்களின் அரண்மனை வளாகத்தின் உள்ளேயே இவ்வாலயமும் அமைந்துள்ளது. இலங்கையிலுள்ள முக்கியமான பௌத்த பீடங்களான மல்வத்தை பீடம், அஸ்கிரிய பீடம் ஆகியவற்றைச் சேர்ந்த பீடாதிபதிகள் ஆண்டுக்கு ஒருவராகச் சுழற்சி முறையில் இதன் உள் மண்டபத்தில் நாளாந்த கிரியைகளை நடத்தி வருகிறார்கள். காலை, மதியம், மாலை என நாளொன்றுக்கு மூன்று தடவைகள் கிரியைகள் நடைபெறுகின்றன. ஒவ்வொரு புதன்கிழமையும் புனிதப்பல் "நனுமுரா மாங்கல்யா" என்றழைக்கப்படும் நறுமணப்பூக்கள், மூலிகைகள் சேர்க்கப்பட்ட நீரால் நீராட்டப்படுகிறது. குணமாக்கும் திறன் கொண்டதாகக் கருதப்படும் இந்தப் புனிதநீர் பக்தர்களுக்கு வழங்கப்படுகிறது.
கார்பன் டைசல்பைடு
கார்பன் டை சல்பைடு (Carbon disulfide) என்பது CS2. என்ற மூலக்கூற்று வாய்ப்பாட்டால் விவரிக்கப்படும் ஒரு நிறமற்ற எளிதில் ஆவியாகக்கூடிய ஒரு நீர்மமாகும். கரிம வேதியியலில் பெரும்பாலும் இச்சேர்மத்தை கட்டுறுப்புத் தொகுதியாகப் பயன்படுத்துவார்கள். தொழிற்சாலைகளில் இதை முனைவற்ற ஒரு கரைப்பானாகப் பயன்படுத்துவார்கள். கார்பன் டை சல்பைடு ஓர் ஈதரைப் போல நெடிகொண்ட நீர்மமாகும். ஆனால் வணிக மாதிரிகள் அவற்றுடன் கலந்துள்ள மாசுக்கள் காரணமாக தவறான நெடியை அளிக்கின்றன.
தோற்றம் தயாரிப்பு, பண்புகள்
எரிமலை வெடிப்புகளிலும் சதுப்பு நிலங்களிலும் சிறிய அளவுகளில் கார்பன் டை சல்பைடு வெளியிடப்படுகிறது. கார்பன் அல்லது கல்கரியுடன் உயர் வெப்பநிலைகளில் கந்தகத்தைச் சேர்த்து ஒரு காலத்தில் கார்பன் டை சல்பைடு பேரளவில் தயாரிக்கப்பட்டது.
சிலிக்கா அரைதிண்மக் கரைசல் அல்லது அலுமினா வினையூக்கிகள் முன்னிலையில் இயற்கை எரிவாயுவை கார்பன் மூலமாகக் கொண்ட குறைவான வெப்பநிலை வினைகளில் 600 பாகை செல்சியசு வெப்பநிலை மட்டுமே பயன்படுத்தப்படுகிறது:
மீத்தேனின் எரிதல் வினையை ஒத்த வினையாக இவ்வினை உள்ளது.
உலாகாய அளவில் கார்பன் டை சல்பைடு உற்பத்தியும் பயன்பாடும் தோராயமாக ஒரு மில்லியன் டன் அளவில் உள்ளது. இதில் சீனா 49 சதவீதமும் இந்தியா 13 சதவீதமும் பயன்படுத்துகின்றன. பெரும்பாலும் ரேயான் இழைகள் தயாரிப்பதற்காக இரு நாடுகளும் கார்பன் டை சல்பைடைப் பயன்படுத்துகின்றன. அமெரிக்காவில் 2007 ஆம் ஆண்டு மட்டும் 56,000 டன் கார்பன் டை சல்பைடு உற்பத்தி செய்யப்பட்டுள்ளது.
வினைகள்
CS2 நீர்மம் உயர் தீப்பற்றும் வெப்பநிலை கொண்டதாகும்.:
எலக்ட்ரான் அமைப்பில் கார்பனீராக்சைடை ஒத்துள்ள இச்சேர்மம் மின்னணு மிகுபொருட்களுடன் வினைத்திறன் மிக்கதாகவும் எளிதாக ஒடுக்கக் கூடிய வேதிப்பொருளாகவும் உள்ளது. சல்பிடோ மையங்களின் பலவீனமான π கொடையளிக்கும் திறனே இத்தீவிர வினை வேறுபாட்டிற்குக் காரணமாகும். இதுவே கார்பனின் மின்னணு மிகு திறனை அதிகரிக்கிறது. அமீன்கள் சோடியம் டையெத்தில்டைதயோகார்பமேட்டுகளைக் கொடுக்கின்றன:
ஆல்காக்சைடுகளிலிருந்து சாந்தேட்டும் இவ்வாறே உருவாகிறது.
விசுகோசு, ரேயான், செல்லோபேன் போன்றவற்றின் உட்கூறாகக் காணப்படும் மரு உருவாக்க செல்லுலோசு சேர்மத்தை பேரளவில் தயாரிப்பதற்கு இவ்வினையே அடிப்படையாகும். CS2 உடன் சோடியம் தயோலேட்டுகளுடன் சேர்த்து சூடுபடுத்தி சாந்தேட்டுகளும் தயோசாந்தேட்டுகளும் உருவாக்கப்படுகின்றன. கனிமவியல் செயல்முறையில் நுரைமிதப்பு முகவராக இவை பயன்படுகின்றன.
சோடியம் சல்பைடிலிருந்து டிரைதயோகார்பனேட்டு வருவிக்கப்படுகிறது:
சோடியத்துடன் சேர்த்து இதை ஒடுக்க வினைக்கு உட்படுத்தினால் சோடியம் 1,3-டைதயோல்-2-தயோன்–4,5-டைதயோலேட்டும் உடன் சோடியம் டிரைதயோகார்பனேட்டும் உருவாகின்றன.
குளோரினேற்றம்
கார்பன் டெட்ரா குளோரைடு உருவாக்கத்திற்கான முக்கியமான வினை CS2 சேர்மத்தை குளோரினேற்றம் செய்யும் வினையாகும் : தயோபாசுகீன் சேர்மத்தின் இடைநிலை விளைபொருள் வழியாக இம்மாற்றம் நிகழ்கிறது.
பலபடியாக்கல்
ஒளியாற்பகுப்பு அல்லது உயர் அழுத்தத்தில் கார்பன் டை சல்பைடு பலபடியாக்கல் வினைக்கு உட்படுகிறது. பிரித்மான் பிளாக் என்ற ஒரு கரையாத பொருள் இவ்வினையில் உருவாகிறது. இப்பலபடியைக் கண்டறிந்த பெர்சி வில்லியம்சு பிரித்மான் பெயரையே விளைபொருளுக்கும் பெயராகச் சூட்டினர். டிரைதயோகார்பனேட்டு இணைப்புகள் ஒரு பகுதியாக உள்ள இப்பலபடி ஒரு குறைக்கடத்தியாகும்.
பயன்கள்
ஆண்டுதோறும் உற்பத்தி செய்யப்படும் கார்பன் டை சல்பைடின் மொத்த அளவில் 75 சதவீத அளவு விசுகோசு ரேயான் மற்றும் செல்லோபேன் படலம் தயாரிக்கவே பயன்படுகிறது கார்பன் டெட்ராகுளோரைடை தொகுப்பு முறையில் தயாரிக்கும்போது ஒரு பயனுள்ள இடைநிலை வேதிப்பொருளாக கார்பன் டை சல்பைடு உருவாகிறது. இது சாந்தேட்டுகள், டைதயோகார்பமேட்டுகள், மெடாம் சோடியம் என்னும் பூச்சிக்கொல்லி போன்றவற்றை பேரளவில் தயாரிக்க இது பயன்படுகிறது. மேலும் இவை உலோகவியலில் தனிமங்களைப் பிரித்தெடுக்கவும் ரப்பர் எனப்படும் மீள்ம வேதியியலிலும் பரவலாகப் பயன்படுத்தப்படுகிறது. காற்றுப்புகாத சேமிப்பு கிடங்குகள், காற்றுப்புகாத பன்மாடி கிடங்குகள், கொள்கலங்கள், தானிய மிந்தூக்கிகள், இரயில் பெட்டி கார்கள், கப்பல்களின் சேமிப்பறைகள் மற்றும் தானிய ஆலைகள் ஆகியவற்றின் புகைமூட்டம் உண்டாக்க இதைப் பயன்படுத்தப்படலாம்  Carbon disulfide is also used as an insecticide for the fumigation of grains, nursery stock, in fresh fruit conservation and as a soil disinfectant against insects and உருளைப்புழு.
உடல்நல பாதிப்புகள்
கார்பன் டை சல்பைடு மிகவும் நச்சுத்தன்மையுடையது. நச்சுத்தன்மையின் கடுமையான மற்றும் நீடித்த வடிவங்களுடன் இது இணைக்கப்பட்டுள்ளது. கார்பன் டை சல்பைடின் விளைவுகளை அடையாளம் காண அதன் வெளிப்பாடு, ஏற்புத்தன்மை அறிகுறிகள் மற்றும் தவிர்ப்பதால் கிடைக்கும் பிற சுகாதார நிலைகள் போன்றவற்றை உறுதிப்படுத்துவது அவசியமாகும். வழக்கமாக பரிந்துரைக்கப்பட்ட ஏற்பளவு 30 மி.கி / மீ3, மில்லியனுக்கு 10 பகுதிகள் ஆகும்.
கூச்ச உணர்வு அல்லது உணர்வின்மை, தசைப்பிடிப்புகள், தசை பலவீனம், வலி, உணர்ச்சி இழப்பு, மற்றும் நரம்பியல் குறைபாடு போன்றவை அறிகுறிகளாகும்.
புற இணைப்புகள்
பகுப்பு:சல்பைடுகள் பகுப்பு:கனிமக் கரைப்பான்கள் பகுப்பு:நரம்பு நஞ்சுகள் பகுப்பு:கனிம கரிமச் சேர்மங்கள் பகுப்பு:அபாயகரமான காற்று மாசுகள் பகுப்பு:கனிம கந்தகச் சேர்மங்கள்
திருச்சபை வரலாற்றின் நடுக் காலம்: கி.பி. 1454-1600
திருச்சபை வரலாற்றின் கால கட்டங்கள்
கத்தோலிக்க திருச்சபையின் வரலாறு இரண்டாயிரம் ஆண்டுகளுக்கு மேலான கால கட்டத்தை உள்ளடக்கியது. அதன் வரலாற்றுக் காலங்களைப் பின்வருமாறு பிரிக்கலாம்:
கி.பி. 1454 - 1600 : நிகழ்வுகள்
திரெந்து சங்கம் கத்தோலிக்க திருச்சபை வரலாற்றில் மிக முக்கியமான ஒன்றாகும். திருச்சபையில் நிகழ்ந்த புராட்டஸ்தாந்து பிளவுக்குப் பதில் அளிப்பதற்கும் கத்தோலிக்க கிறித்தவ கொள்கைகளை எடுத்துரைப்பதற்கும், திருச்சபையில் சீர்திருத்தம் கொணர்வதற்கும் இச்சங்கம் கூட்டப்பட்டது.
(தொடர்ச்சி): திருச்சபை வரலாற்றின் நவீன காலம்: கி.பி. 1600-1800
கொழும்பு இந்துக் கல்லூரி
கொழும்பு இந்துக் கல்லூரி (Colombo Hindu College) அல்லது பம்பலப்பிட்டி இந்துக் கல்லூரி இலங்கை தலைநகர் கொழும்பில், பம்பலப்பிட்டியில் உள்ள ஒரு தேசியத் தமிழ்ப் பாடசாலையாகும். மாணவர்கள் தமிழ் மற்றும் ஆங்கில (அண்மையில்) மொழியூடாகக் கற்கைகளை மேற்கொள்ளக் கூடிய வசதிகள் உண்டு. தனியாக ஒரு கணினி ஆய்வுகூடமும், நூலகம், விஞ்ஞான ஆய்வுகூடம் போன்ற வசதிகள் உண்டு. 2006ஆம் ஆண்டின் படி 4,500 மாணவர்களும் 120 ஆசிரியர்களும் இப்பாடசாலையில் பணியில் உள்ளனர்.
வரலாறு
கொழும்பு இந்துக் கல்லூரி, 1951 ஆம் ஆண்டு பெப்ரவரி 12 ஆம் திகதி "பிள்ளையார் பாடசாலை" என்ற பெயருடன் கொழும்பு இந்து வித்தியாவிருத்திச் சபையினால் தொடங்கப்பட்டது. நீதியரசர் செல்லப்பா நாகலிங்கம் தலைமையில் 24 அங்கத்தவர்களைக் கொண்டு இச்சபை ஆரம்பிக்கப்பட்டது. இக்கல்லூரி இப்போது இயங்கிவரும் காணி சம்மாங்கோடு மாணிக்க விநாயகர் கோயில், மற்றும் கதிரேசன் கோயில் தர்மகர்த்தாக்களால் வழங்கப்பட்டது.
இப்பாடசாலையின் முதல் அதிபராக இருந்தவர் கார்த்திகேசு பத்மநாபன். ஆரம்பப்பிரிவு அதிபராக ரி. சதாசிவம் பணியாற்றினார். உயர் வகுப்புகள் 1953 ஆம் ஆண்டு ஆரம்பிக்கப்பட்டன.
1953 ஆம் ஆண்டு அப்போதைய இலங்கைப் பிரதமர் சேர் ஜோன் கொத்தலாவல கொழும்பின் புறநகரான இரத்மலானையில் புதிய கட்டிடத்திற்கான அடிக்கல்லை நாட்டினார். இதனை அடுத்து ஐந்தாம் வகுப்புக்கு மேற்பட்ட வகுப்புகள் 1955 ஆம் ஆண்டு இரத்மலானைக்குக் கொண்டு செல்லப்பட்டன. இரத்மலானை பாடசாலை "கொழும்பு இந்துக் கல்லூரி' என்றும், தற்போதைய பம்பலப்பிட்டி இந்துக்கல்லூரி "இந்து கனிஷ்ட பாடசாலை' எனவும் பெயர் மாற்றங்கள் பெற்று இயங்கிவரத் தொடங்கின. 1966 ஆம் ஆண்டு முன்னாள் செனட்டர் ரி. நீதிராஜா முதலாவது மூன்று மாடிக் கட்டிடத்திற்கு அடிக்கல் நாட்டினார்.
1974, பெப்ரவரி 6 ஆம் திகதி மூன்றாவது மாடிக் கட்டிடத்திற்கான அடிக்கல்லை பெற்றோர் ஆசிரியர் சங்கத்தினர் நாட்டினார்கள். இதனை அடுத்து கல்விப் பொதுத்தராதர உயர்வகுப்பு 1976 இல் ஆரம்பிக்கப்பட்டது. இப்பாடசாலை 1976 சனவரி 1 ஆம் நாள் "கொழும்பு இந்துக் கல்லூரி' எனப் பெயர் மாற்றம் செய்யப்பட்டது.
இக்கல்லூரியில் படித்து புகழ் பெற்றவர்கள்
6.88364°N, 79.86187°W
வெளியிணைப்புக்கள்
பகுப்பு:கொழும்புத் தமிழ்ப் பாடசாலைகள் பகுப்பு:கொழும்பு மாவட்டப் பாடசாலைகள் பகுப்பு:இலங்கையின் இந்துப் பாடசாலைகள்
ஹோரஸ் ஹேசெல்
ஹோரஸ் ஹேசெல்  (Horace Hazell , பிறப்பு: செப்டம்பர் 30 1909, இறப்பு: மார்ச்சு 31 1990 ) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 350 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1929-1952 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1909 பிறப்புகள் பகுப்பு:1990 இறப்புகள் பகுப்பு:சாமர்செட் துடுப்பாட்டக்காரர்கள்
வெள்ளை இரவு விழாக்கள்
வெள்ளை இரவு விழாக்கள் என்பவை கோடைகாலத்தில் பல நகரங்களில் நடத்தப்பட்ட இரவு கலை விழாக்களாகும். இதில் அசல் திருவிழாவானது உருசியாவில் உள்ள செயின்ட் பீட்டர்ஸ்பேர்க்கில் நடைபெற்ற வெள்ளை இரவு விழா ஆகும். கோடைக் காலத்தில் வடதுருவத்தை ஒட்டிய பகுதிகளில் இரவுகளில் சூரியன் மறைவது தாமதமாகி, சூரியன் உதிக்கும் நேரம் துவங்கிவிடும், இவ்வாறு சூன் மாதத்த கோடைகால வார இறுதி நாளில் செயின்ட் பீட்டர்ஸ்பர்க் போன்ற பகுதிகளில், சூரியன் மறைவதற்கு இரவு 10 மணிக்குப் பிறகும் கூட கிட்டத்தட்ட இரவு முழுவதும் மெல்லொளி நீடிக்கும்.
செயின்ட் பீட்டர்ஸ்பர்க்கில் உள்ள வெள்ளை இரவுகள் திருவிழாவானது, கண்கவர் வானவேடிக்கை மற்றும் ஸ்கார்லெட் செயில்ஸ் ஆகியவற்றிற்கு புகழ் பெற்றது, இது பள்ளி ஆண்டு முடிவைக் கொண்டாடும் ஒரு பாரிய நிகழ்ச்சியாகவும் உள்ளது.
மேலும் மாஸ்கோ நகருக்கு அடுத்த பெரிய நகரமான லெனின்கிராட் இந்நகரம் நேவா ஓஹா என்ற இரண்டு  ஆறுகளில் முகத்துவாரத்தில் அமைந்து உள்ளது. குளிர் காலத்தில் பகற்பொழுது மிகவும் குறைவு. கோடையில் வினோதமான நிகழ்ச்சியாக, சூலை மாதத்தில் 22ஆம் தேதி முதல் 26 ஆம் தேதி வரை அங்கு இரவே இருக்காது. அதாவது இரவு முழுவதும் ஒரே வெளிச்சமாக  இருக்கும். அந்தக் காலத்து இரவுகளை 'வெள்ளை இரவுகள்' என்பர். அந்நாட்களில் மக்கள் துங்காமல் ஆடிப் பாடி மகிழ்வர். அவற்றைக் கண்டு களிக்க வெளிநாட்டினர் சுற்றுலாப் பயணமாக ஏராளமானோர் வருகிறார்கள்.
மேற்கோள்கள்
பகுப்பு:உருசியாவில் பண்டிகைகள் பகுப்பு:இரவு
டிரெவர் கார்வி
டிரெவர் கார்வி ( Trevor Garwe, பிறப்பு: சூலை 27 1986), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியிலும், 49 முதல்தர துடுப்பாட்டப் போட்டிகளிலும், 41 ஏ-தர துடுப்பாட்டப் போட்டிகளிலும், 20 இருபது20 போட்டிகளிலும் கலந்து கொண்டுள்ளார். இவர் 1964/65-1975/76 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டிரெவர் கார்வி- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1986 பிறப்புகள் பகுப்பு:வாழும் நபர்கள்
பாதாளகங்கை
பாதாளகங்கை (Patalganga) மகாராட்டிரா தொழில் வளர்ச்சிக் கழகத்தின் (எம்ஐடிசி) கர்ஜத் மற்றும் பன்வேல் அருகே உள்ள ஒரு பெரிய தொழில்துறை பகுதியாகும். இது பாதாள கங்கை ஆற்றிலிருந்து இதன் பெயரைப் பெற்றது. இதனுடைய அருகிலுள்ள நகரம் மற்றும் சந்திப்பு கர்ஜத் ஆகும். இந்நகரின் அருகிலுள்ள மருத்துவமனை திருபாய் அம்பானி மருத்துவமனை.
மோகோபாடா கிராமத்திற்கு அருகில் உள்ள பாதளகங்கை தொழில்துறை பகுதி மகாராட்டிரம் தொழில் மேம்பாட்டுக் கழகத்தினால் உருவாக்கப்பட்ட 13 இரசாயன தொழில்துறை பகுதிகளில் ஒன்றாகும். இராசேசுவர் கடவுளின் வரலாற்றுச் சிறப்புமிக்க கோயில், பாதள கங்கை ஆற்றின் வலது கரையில் அமைந்துள்ளது. பாதாளகங்கை தொழில்துறை பகுதி கலபூர் வட்டத்தின் (22 கி.மி. தொலைவில்) அதிகார வரம்பில் இராய்காட் மாவட்டத்தில் (60 கி.மீ. தொலைவில்) உள்ளது. இப்பகுதி உயரமான மலைத் தொடர்களால் சூழப்பட்டுள்ளது.
மேற்கோள்கள்
பகுப்பு:மகாராட்டிரப் புவியியல்
ஓமந்தை மத்திய கல்லூரி
ஓமந்தை மகாவித்தியாலம் வவுனியாவில் யாழ்சாலையில் (கண்டி - யாழ்ப்பாணம் வீதியில்) ஓமந்தைச் சந்தியில் அமைந்துள்ளது. இதனருகில் அரச மத்திய மருந்தகமும் முன்னால் இந்துக் கோயிலும் உள்ளது. போரினால் பெரிதும் சேதமடைந்திருந்த இக்கல்லூரி, புரிந்துணர்வு ஒப்பந்தத்தின் பின்னர் NECORD உதவியுடனும் மீளக் கட்டியமைக்கப் பட்டது.
வெளியிணைப்புகள்
பகுப்பு:வவுனியாத் தமிழ்ப் பாடசாலைகள்
ஆவல்நத்தம் பாண்டியராஜா கோயில்
ஆவல்நத்தம் பாண்டியராஜா கோயில் தமிழ்நாட்டில் தூத்துக்குடி மாவட்டம், ஆவல்நத்தம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மார்க் ஹேசெல்டன்
மார்க் ஹேசெல்டன் (Marc Hazelton , பிறப்பு: அக்டோபர் 17 1980 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். 2002 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
மார்க் ஹேசெல்டன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1980 பிறப்புகள் பகுப்பு:டர்ஹாம் பல்கலைக்கழகத் துடுப்பாட்டக்காரர்கள் பகுப்பு:வாழும் நபர்கள்
பவானியம்பாள்புரம்
என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் பாபநாசம் வட்டத்திற்கு உட்பட்ட ஊர்.
அரசியல்
இது பாராளுமன்றத் தேர்தலுக்கு மயிலாடுதுறை மக்களவைத் தொகுதியிலும், தமிழக சட்டமன்றத் தேர்தலுக்கு பாபநாசம் சட்டமன்றத் தொகுதியிலும் சேர்க்கப்பட்டுள்ளது.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
பம்பிள்பீ வௌவால்
பெரும் தேனீ வௌவால் (Bumblebee bat) என்பது கிட்டி பன்றி மூக்கு வௌவால் என்றும் அழைக்கப்படுகிறது. இது கிட்டத்தட்ட அச்சுறு நிலையை அண்மித்த இனமாகவும் குரேசியோனிக்டெரிடே குடும்பத்தில் தற்போதுள்ள ஒரே சிற்றினமாகவும் உள்ளது. இது மேற்கு தாய்லாந்து மற்றும் தென்கிழக்கு மியான்மரில் காணப்படுகிறது. இது இங்குள்ள ஆற்றங்கரைகளில் உள்ள சுண்ணாம்பு குகைகளில் காணப்படுகிறது. இது உலகின் சிறிய பாலூட்டி இனம் ஆகும்.
விளக்கம்
இது 2.9 செ.மீ முதல் 3.3 செ.மீ வரை நீளம் மட்டுமே வளரக் கூடியது. அதிகபட்சம் 2 கிராம் எடை மட்டுமே உடையது. இது சிவப்பு-பழுப்பு அல்லது சாம்பல் நிற தோலினை கொண்டது. ஒரு தனித்துவமான பன்றி போன்ற மூக்குடன் காணப்படும். இதன் காதுகள் ஒப்பீட்டளவில் பெரியவை; அதே சமயம் அதன் கண்கள் சிறியவை. பெரும்பாலும் உரோமங்களால் மறைக்கப்படுகின்றன. வௌவால்களின் மேற்பகுதி சிவப்பு-பழுப்பு அல்லது சாம்பல் நிறத்தில் இருக்கும்; அடிப்பகுதி பொதுவாக வெளிர் நிறமாக இருக்கும். இறக்கைகள் ஒப்பீட்டளவில் பெரியதாகவும் அடர் நிறமாகவும் இருக்கும்.
குகை ஒன்றில் சராசரியாக 100 வௌவால்கள் என்ற அளவில் இதன் கூட்டமைப்பு பெரிய அளவில் உள்ளன. வௌவால், மாலை மற்றும் விடியற்காலையில் உணவினைத் தேடி சிறுது நேரம் விரைந்து செயல்படும். இவை அருகிலுள்ள வனப்பகுதிகளைச் சுற்றித் பூச்சிகளை இரையாகத் தேடுகிறது. ஆண்டுதோறும் ஒரு சந்ததியை தோற்றுவிக்கும் தன்மையுடையது.
நிலை
மியான்மரில் வௌவால்களின் நிலை நன்கு அறியப்படவில்லை என்றாலும், தாய்லாந்தின் இது ஒரு மாகாணத்தில் மட்டுமே காணப்படுகிறது. இதன் மக்கட்தொகை அழிந்துபோகும் அபாயத்தில் இருக்கலாம். இதன் சாத்தியமான அச்சுறுத்தல்கள் முதன்மையாக மானுடவியல் சார்ந்தவை. வாழ்விட சீரழிவு மற்றும் இரைத் தளங்களின் இடையூறு ஆகியவை இதன் அழிவின் காரணங்களில் அடங்கும்.
மேற்கோள்கள்
பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள் பகுப்பு:வௌவால்கள்
நராய்ல் மாவட்டம்
நராய்ல் மாவட்டம் (Narail District) (নড়াইল தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் குல்னா  கோட்டத்தில் அமைந்துள்ளது. மத்திய வங்காளதேசத்தில்  அமைந்த இம்மாவட்டத்தின் நிர்வாகத் தலைமையிடம் குல்னா நகரம் ஆகும்.
மாவட்ட எல்லைகள்
நராய்ல் மாவட்டத்தின் வடக்கில் மகுரா மாவட்டம், தெற்கில் குல்னா மாவட்டம், கிழக்கில் பரித்பூர் மாவட்டம் மற்றும் கோபால்கஞ்ச் மாவட்டம், மேற்கில் ஜெஸ்சூர் மாவட்டம் எல்லைகளாக உள்ளது.
மாவட்ட நிர்வாகம்
967.99 சதுர கிலோ மீட்டர் பரப்பளவு கொண்ட  மாவட்டத்தை நிர்வாக வசதிக்காக  நராய் சதர், காளியா மற்றும் லொககோரா என மூன்று   துணை மாவட்டங்களாகப் பிரிக்கப்பட்டுள்ளது. மேலும் இம்மாவட்டம் மூன்று நகராட்சி மன்றங்களையும், 38 கிராம ஒன்றியக் குழுக்களையும், 406 வருவாய் கிராமங்களையும், 635 கிராமங்களையும் கொண்டுள்ளது.
நிலவியல்
இம்மாவட்டத்தில் வேளாண்மை நிலங்கள் 17,6504 ஏக்கர்களும், தரிசு நிலங்கள் 25,090 ஏக்கர்களும், காடுகள் 10 ஏக்கர்களும், ஆற்றுப் பகுதிகள் 8562 ஏக்கர் அளவிலும் உள்ளது.
பொருளாதாரம்
நராய்ல் மாவட்டத்தில் பயாரப், குமார், மதுமதி, சித்ரா, நவகங்கா, கஜ்லா முதலிய ஆறுகள் பாய்வதால், இம்மாவட்டம் நீர் வளமும், மண் வளமும் கொண்டுள்ளது. எனவே இங்கு நெல், கோதுமை, சணல், தென்னை, வெற்றிலை, பாக்கு, நிலக்கடலை போன்ற பயிர்கள் விளைவிக்கப்படுகிறது.
தட்ப் வெப்பம்
நரய்ல் மாவட்டத்தின் அதிகபட்ச வெப்பம் 37.1 பாகை செல்சியஸ் ஆகவும், குறைந்தபட்ச வெப்பம் 11.2 பாகை செல்சியஸ் ஆகவும் உள்ளது. ஆண்டு சராசரி மழைப் பொழிவு 1467 மில்லி மீட்டராகும்.
மக்கள் தொகையியல்
967.99 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின்  மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை  7,21,668  ஆக உள்ளது. அதில் ஆண்கள் 3,53,527 ஆகவும், பெண்கள் 3,68,141  ஆகவும் உள்ளனர். பாலின விகிதம் 96 ஆண்களுக்கு பெண்கள் 100 வீதம் உள்ளனர். ஆண்டு மக்கள் தொகை வளர்ச்சி விகிதம் 0.32% ஆக உள்ளது. மக்கள் தொகை அடர்த்தி ஒரு சதுர கிலோ மீட்டர் பரப்பளவில் 746 நபர்கள் வீதம் வாழ்கின்றனர். மாவட்ட சராசரி எழுத்தறிவு 61.3%  ஆக உள்ளது. இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
மேற்கோள்கள்
பகுப்பு:வங்காளதேச மாவட்டங்கள்
ஜாலன் பாரு ஸ்ரீ முனீஸ்வரர் கோவில்
ஜாலன் பாரு முனீஸ்வரர் கோவில் பிறை, பினாங்கு, மலேசியாவில் அமைந்துள்ளது ஒரு முனீஸ்வரருக்கு அர்ப்பணிக்கப்பட்ட இந்து மதம் கோவில். இந்த கோவில் மலேசியாவில் மிகவும் பிரபலமான கோவில்களில் ஒன்றாகும். இன்று, ஸ்ரீ முனீஸ்வரர் கோயில் புதிதாக வாங்கப்பட்ட கார்களுக்கு அருள்பாலிப்பதில் மிகவும் பிரபலமானது. கோயில் பூசாரி அவர்களின் கார்களை ஆசீர்வதிக்க பல இந்து மற்றும் சீன பௌத்தர்கள் அல்லாத கார் உரிமையாளர்கள் கூட பிரார்த்தனை செய்து கார்களுக்கு பூஜை செய்வார்கள்.
வரலாறு
பிரதான பீடத்தில் உள்ள தெய்வங்கள் ஸ்ரீ முனீஸ்வரர் ஸ்ரீ விநாயகர் மற்றும் முருகப்பெருமான். பிரதான பலிபீடத்தின் முன் முனியாண்டி பிரபு ஒரு கையில் "அர்வால்" (வாளுடன்) கம்பீரமாக நிற்கிறார். அவருக்குப் பக்கத்தில் இரண்டு வெள்ளைக் குதிரைகள் உள்ளன, ஒன்று வலதுபுறமும் மற்றொன்று இடதுபுறமும். ஒரு நாயும் உண்டு. அவர் நள்ளிரவுக்குப் பிறகு நள்ளிரவில் தனது வெள்ளைக் குதிரையில் "அரவாள்" மற்றும் வாயில் சுருட்டு, தலையில் தலைப்பாகை மற்றும் ஒரு பண்டைய இந்திய இளவரசரைப் போல உடை அணிந்தபடி சுற்றித் திரிந்தார் என்று நம்பப்படுகிறது. வரம் பெற்ற பல பக்தர்கள் அவருடைய தரிசனத்தைப் பார்த்திருக்கிறார்கள், அவர்களில் ஒரு சீனரும் இருந்தார், அவர் முழு வெள்ளை இந்திய உடையில் வெள்ளை குதிரையில் கோயில் வளாகத்திற்குள் நுழைவதைக் கண்டார், அவர் பார்த்ததைக் கண்டு ஆச்சரியப்பட்டார். அத்தகைய ஒரு சம்பவத்தை பார்த்த பிறகு, தற்போதுள்ள இடத்தில் ஒரு சிறிய பலிபீடத்தை கட்டுவதற்கு சீனர்கள் நிதி உதவி செய்தனர். சபதம் நிறைவேறிய பக்தர்கள் தங்கள் சக்திக்கு ஏற்ப காணிக்கை அல்லது பூஜைகளை செய்கிறார்கள். சிலர் "பிரசாதம்" வழங்குவார்கள், சிலர் உயிருள்ள சேவல் அல்லது ஆடுகளை வழங்குவார்கள், மற்றவர்கள் ஆடு அல்லது சேவல்களை பலியிட்டு "படயல்" செய்வார்கள். அசைவ பூஜை / படையல் "முனியாண்டி ஆண்டவனுக்கு" வழங்கப்படுகிறது.
தெய்வங்களின் பெருகிவரும் முக்கியத்துவத்தை எடுத்துக்காட்டி சிங்கப்பூர் எழுத்தாளர் ஒருவரால் சமீபத்தில் ஒரு புத்தகமும் எழுதப்பட்டுள்ளது. கோயிலுக்கு வாகனங்களில் வந்து அருள்பாலிப்பவர்களுக்கு விபத்து மற்றும் பிற சம்பவங்களில் இருந்து பாதுகாப்பு அளிக்கப்படுகிறது. இந்தியர்களைத் தவிர, பல சீன பக்தர்கள் தங்கள் புதிய மற்றும் பழைய கார்களை கோயிலில் ஆசீர்வதிக்க கொண்டு வருகிறார்கள். அவர்கள் தங்கள் சபதம் நிறைவேறும் போது ஆடு மற்றும் சேவல்களை பலியிடுகிறார்கள், குறிப்பாக வணிகம், சுகாதாரம், குழந்தைகள் கல்வி மற்றும் பல விஷயங்கள்.
குறிப்புகள்
பகுப்பு:Coordinates on Wikidata பகுப்பு:பினாங்கு பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள் பகுப்பு:மலேசிய இந்துக் கோயில்கள்
ஆன் பாமர்
'ஆன் பாமர் (Anne Palmer, பிறப்பு: 1915),     ஆத்திரேலியப் பெண்கள் துடுப்பாட்ட  அணியின் மேனாள் வீரர்  ஆவார். இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். 1934/35 ல், ஆத்திரேலிய   பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
மேற்கோள்கள்
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1915 பிறப்புகள் பகுப்பு:2006 இறப்புகள் பகுப்பு:ஆஸ்திரேலியப் பெண் துடுப்பாட்டக்காரர்கள்
குவாறிக் குடா பூங்கா
குவாறி குடா பூங்கா (Quarry Bay Park) ஒரு சிறிய பூங்காவாகும். இது ஹொங்கொங்கில், ஹொங்கொங் தீவின், கிழக்கு மாவட்டத்தில் குவாறி குடா எனும் நகரில் அமைந்துள்ளது. இந்த பூங்கா குவாறி குடா நகரத்தில் வாழும் மக்களுக்கான தேகப்பயிற்சி, விளையாட்டு, முசுப்பாறல், உலாவுதல் போன்றக் காரணங்களின் தேவைக்காக ஹொங்கொங் அரசாங்கம், தமது கட்டுப்பாட்டின் கீழியங்கும் ஓய்வாற்றல் மற்றும் பண்பாட்டுச் சேவைகள் திணைக்களம் ஊடாக பராமறிக்கப்பட்டு வருகிறது.
திறந்துவைப்பு
இந்த குவாறிக் குடா பூங்கா 1994 யூன் 17 ஆம் திகதி திறந்து வைக்கப்பட்டது. இதன் நிலப்பரப்பளவு 9.79 ஆகும்.
வெளியிணைப்புகள்
பகுப்பு:ஹொங்கொங் பூங்காக்கள் பகுப்பு:ஓய்வாற்றல் மற்றும் பண்பாட்டுப் பணிகள் திணைக்களம்
பிரய்வால் சாத்திரி
பிரய்வால் சாத்திரி (Prajval Shastri) இந்திய வானியற்பியல் கழகத்தில் வானியற்பியலாளராகப் பணிபுரிகிறார்,  இவர் மீப்பொருண்மை இயக்கும் முனைவுறு பால்வெளிக்கரு நிகழ்வில் ஆய்வு செய்கிறார். இதற்கு இவர் கதிரியல் முதல் X-கதிர் வரை பல மின்காந்த அலைநீளங்களின் நோக்கீடுகளைப் பயன்படுத்துகிறார்.wavelength observations ranging from radio to X-ray wavelengths.
இளமையும் கல்வியும்
சாத்திரி மங்களூரில் பிறந்து வளர்ந்தார். பள்ளிபடிப்பு முடித்ததும் மைசூர் பல்கலைக்கழகத்தைச் சேர்ந்த மங்களூர் புனித அகனேசு கல்லூரியில் இயர்பியல் சார்ந்த அறிவியல் புலங்களில் இளம் அறிவியல் பட்டம் பெற்றார். இவர் பிறகு இயற்பியல் மூதறிவியல் பட்டம் பெற மும்பை இந்தியத் தொழில்நுட்பக் கழகத்தில் சேர்ந்தார். இவர் முனைவர் பட்டத்தை டாட்டா அடிப்படை ஆராய்ச்சி நிறுவனத்தில் 1989 இல் முடித்தார். இவரது முனைவர் பட்ட ஆய்வுரை "முனைவுறு பால்வெளிக்கருவில் சார்பியல் ஒளிக்கற்றை (Relativistic Beaming in Active Galactic Nuclei)" என்பதாகும். இவரது வழிகாட்டி விஜய் கபாகி ஆவார்.
நடப்பு ஆராய்ச்சி
இவரது நடப்பு ஆராய்ச்சி சிறப்புப் புலமாக முனைவுறு பால்வெளிக்கரு (முபாக) நிகழ்வு அமைகிறது. இவரது ஆராய்ச்சிப் புலங்கள் பின்வருமாறு:
தொழில்முறை உறுப்பாண்மைகள்
இவர் பின்வரும் அமைப்புகளில் உறுப்பினராக உள்ளார்:
வெளியீடுகள்
இவரது வெளியீடுகளின் முழுப் பட்டியல் இங்கே. இவரது சில ஆய்வுக் கட்டுரைகள் பின்வருமாறு:
மேற்கோள்கள்
பகுப்பு:இந்தியப் பெண் இயற்பியலாளர்கள் பகுப்பு:இந்தியப் பெண் அறிவியலாளர்கள் பகுப்பு:இந்திய இயற்பியலாளர்கள் பகுப்பு:இந்திய வானியலாளர்கள் பகுப்பு:பெண் வானியலாளர்கள் பகுப்பு:இந்திய வானியற்பியலாளர்கள் பகுப்பு:வாழும் நபர்கள் பகுப்பு:கருநாடகப் பெண் அறிவியலாளர்கள் பகுப்பு:பெண் வானியற்பியலாளர்கள்
பினாங்கு கருமாரியம்மன் கோயில்
செபராங் ஜெயாவின் அருள்மிகு கருமாரியம்மன் கோயில், மலேசியாவில் உள்ள மிகப்பெரிய ராஜகோபுரம் அல்லது முக்கிய சிற்பக் கோபுரத்தைக் கொண்ட ஒரு தென்னிந்திய இந்துக் கோயிலாகும். 72 ft உயரத்தில் உள்ளது. ராஜகோபுரத்தின் நுழைவாயில், 21 ft உயரம் மற்றும் 11 ft அகலம், மலேசியாவில் மிகப்பெரியது.
அருள்மிகு கருமாரியம்மன் கோயில், மலேசியாவில் உள்ள பல இந்துக் கோயில்களைப் போலவே, நூறு ஆண்டுகளுக்கு முன்பு பேராய் பதுமா தோட்டத்தில் வசிக்கும் தோட்டத் தொழிலாளர்களின் தேவைகளைப் பூர்த்தி செய்யும் தோட்டக் கோயிலாக அதன் தாழ்மையான தோற்றம் கொண்டது. எஸ்டேட் அமைந்துள்ள பகுதி 1970 களில் செபராங் ஜெயாவின் புதிய நகரமாக மாற்றப்பட்டது, இதன் விளைவாக அப்பகுதியில் இருந்த இரண்டு கோயில்கள் அகற்றப்பட்டன. ஆயினும்கூட, குடியிருப்பாளர்களின் வற்புறுத்தலுக்கு இணங்க, பினாங்கு மாநில அரசாங்கம் ஒரு புதிய இந்து கோவில் கட்டுவதற்கு ஒரு நிலத்தை வழங்கியது.
புதிய கோவிலின் பணி 1996ல் துவங்கியது. பணித்துறை அமைச்சர், டத்தோ ஸ்ரீ எஸ்.சாமி வேலு 16 பிப்ரவரி 1997 அன்று கோவிலுக்கு அடிக்கல் நாட்டினார். இந்த கோவில் RM2.3 மில்லியன் செலவில் கட்டி முடிக்கப்பட்டு, கிராமப்புற தென்னிந்தியர்களின் தாய் தெய்வமான அருள்மிகு கருமாரியம்மனுக்கு அர்ப்பணிக்கப்பட்டது.
குறிப்புகள்
பகுப்பு:Coordinates on Wikidata பகுப்பு:பினாங்கு பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள் பகுப்பு:மலேசியாவிலுள்ள அம்மன் கோயில்கள்
காரியாதி
காரியாதி சங்ககாலக் குறுநில மன்னர்களில் ஒருவன். இவன் மல்லி கிழான் காரியாதி என ஊர்ப்பெயர் அடைமொழியுடன் குறிப்பிடப்படுகிறான். மற்றும் பெரும்பெயர் ஆதி எனவும் இவன் சிறப்பிக்கப்பட்டுள்ளான். இவனது ஊர் மல்லி. இவனது பெயர் ஆதி. இவனது தந்தை பெயர் காரி. இந்தக் காரி கடையெழு வள்ளல்களில் ஒருவனான காரியாகவும் இருக்கலாம்.
இந்த ஆதி சிறந்த வாட்போர் வீரன். இவன் தன்னை நாடி வந்த புலவர்களுக்கு அவன் நாட்டுக் குடவர்குடி எயினர் தந்த மான்கறியும், சோறும் பாக்குமட்டையில் படைத்து உண்ணச்செய்து பரிசில் நல்குவானாம்.
இவனுடைய குடநாட்டில் திங்களும் நுழைய முடியாத எந்திரப்பொறிகளைக் கொண்ட சிற்றூர்கள் (குறும்பு)கள் பல இருந்தன.
அடிக்குறிப்பு
பகுப்பு:சங்ககால அரசர்கள்
பெருச்சுறா
பெருச்சுறா, பெருவஞ்சுறா முண்டஞ்சுறா, வெள்ளைச் சுறா (The great white shark) என அழைக்கப்படுவது குருத்தெலும்பு மீன்கள் குடும்பத்தைச் சேர்ந்த கடல்வாழ் உயிரினம் ஆகும். இவை கடல் உயிரினங்களிலேயே மனிதர்களை அதிகம் அச்சுறுத்தக் கூடியவை ஆகும். இதன் அறிவியல் பெயர் Carcharodon carcharias என்பது. இவற்றைக் கண்டு மனிதர்கள் அஞ்சக் காரணம் இவற்றின் இராட்சதத் தோற்றமாகும். இவை 12 முதல் 21 அடி நீளம் வரை இருக்கும். இவை ஆண்டுக்கு 25 முதல் 30 செ. மீ. வரை வளர்கின்றன.
உடலமைப்பு
left|thumb|The teeth of [[tiger sharks are oblique and serrated to saw through flesh|alt=புலிச் சுறாவின் பற்கள்]] இவற்றின் முதுகுப் பகுதி வெளிறிய சாம்பல் நிறத்திலும், வயிற்றுப் பகுதி வெள்ளை நிறத்திலும் காணப்படும். முதுகில் ஒன்று, இரண்டு பக்கங்களிலும் தலா ஒன்று என மொத்தம் மூன்று துடுப்புப் பகுதிகள் அமைந்திருக்கின்றன. இவற்றிற்கு சுமார் மூவாயிரம் பற்கள் உள்ளன. அவை இரண்டு வரிசைகளாக அமைந்துள்ளன. பெரிய வெள்ளைச் சுறாக்கள் தங்கள் இரையைப் பிடித்து, கடித்து, மென்று உண்பதற்கு இவை உதவுகின்றன. முன் வரிசைப்பல் உடைய நேர்ந்தாலோ அல்லது விழுந்து விட்டாலோ பின் வரிசைப் பல் அந்த இடத்திற்கு நகர்ந்து விடுகிறது.இந்தவகை சுறாக்களை மையமாகவைத்தே Steven Spielberg “Jaws" எனும் திரைப்படத்தை 1975 ல் வௌியிட்டார்
இனப்பெருக்கம்
தனது ஒன்பதாவது வயதில் இனபெருக்கம் செய்யும் பருவத்தை அடைகின்றன. ஒரு பெரிய பெண் வெள்ளை சுறாவானது தனது ஆயுளில் மொத்தம் இரண்டு முறை மட்டுமே குட்டி ஈனுகின்றன. கடலில் 3 அடி முதல் 1280 மீட்டர் ஆழம் வரை இவை குட்டிக்கரணம் அடித்தப்படியே சுற்றித்திரிகின்றன.
காணப்படும் இடங்கள்
அனைத்து கடல் தட்பவெப்ப நிலைகளிலும் வாழும் தன்மையுடைய இவை அமெரிக்காவின் கலிபோர்னியா முதல் அலாஸ்கா வரையிலும், கிழக்கு அமெரிக்க கடற்கரைகளிலும், அனைத்து வளைகுடா பகுதிகளிலும், அவாய், தென் அமெரிக்கா, தென் ஆப்பிரிக்கா, ஆஸ்திரேலியா, நியூசிலாந்து, ஜப்பான், சீனா முதல் ரஷ்யா வரையிலான கடல் பகுதிகளிலும் காணப்படுகின்றன.
மேற்கோள்கள்
பகுப்பு:சுறாக்கள்
உருப்படிம மொழி
ஒரு குறிப்பிட்ட துறையில் சிறப்பான வடிவமைப்புச் செயற்பாடுகளை விளக்கும் கட்டமைப்பான ஒரு வழிமுறையே உருப்படிம மொழி (pattern language) எனப்படுகின்றது. இது பின்வரும் சிறப்பியல்புகளைக் கொண்டது.
அனுபவத்தினால் மட்டுமே விளையக் கூடியதும், ஆவணப்படுத்தி இளையவர்களுக்குக் கற்பிக்க முடியாததுமான தீர்மானம் எடுக்கும் திறனை முறைப்படுத்துவதற்கு, உருப்படிம மொழி பயன்படுகிறது. அறிவுப் பொதிவைக் கட்டமைப்பு உள்ளதாக ஆக்குவதற்கும், அடிப்படையில் சிக்கலான முறைமைகளை, அளவுக்கதிகமாக எளிமைப்படுத்தாமல் புரிந்து கொள்வதற்கும் உருப்படிம மொழி வகை செய்கிறது.
தொடக்கம்
கிறிஸ்தோபர் அலெக்சாண்டர் என்னும் கட்டடக்கலைஞர் முதன் முதலாக உருப்படிம மொழி என்பதற்கு இணையான pattern language எனும் சொல்லைப் பயன்படுத்தினார். இக் கருத்துருவைக் குடிசார் பொறியியல் (Civil Engineering) மற்றும் கட்டிடக்கலை தொடர்பான பிரச்சினைகளுக்குத் தீர்வு காணும் வழிமுறைகளில் அவர் பயன்படுத்தினார். எவ்வாறு நகரங்களை அமைப்பது என்பதிலிருந்து, ஒரு அறையில் சாளரத்தை எவ்விடத்தில் அமைக்கவேண்டும் என்பது வரையான பலவகைப்பட்ட பிரச்சினைகளில் இக்கருத்துருவைப் பயன்படுத்த முடியுமென அவர் வாதிட்டார். அவர் எழுதிய A Pattern Language என்னும் புத்தகம் மூலம் மேற்படி கருத்துவை அவர் அறிமுகப்படுத்திப் பிரபலப்படுத்தினார்.
இவர் எழுதிய இன்னொரு புத்தகமான The Timeless Way of Building (காலஞ்சாராக் கட்டட வழிமுறைகள்) என்பதிலும் உருப்படிம மொழி பற்றி விளக்கியுள்ளதுடன், கட்டடங்கள், நகரங்கள் என்பவற்றின் வடிவமைப்பு, கட்டுமானம் என்பவற்றில் இது எவ்வாறு பயன்படக்கூடும் என்பதையும் விளக்கியுள்ளார். எனினும் இது கட்டிடத் துறைகளில் மட்டுமன்றி கணினித் துறை முதலிய வேறு பல துறைகளிலும் கூடப் பயன்படுத்தப்படுகிறது.
வெளியிணைப்புகள்
பகுப்பு:வடிவமைப்பு பகுப்பு:கட்டிடக்கலை
பால்கு ஆறு
பால்கு ஆறு அல்லது பல்கு ஆறு அல்லது பல்குனி ஆறு, இந்தியாவின் பிகார் மாநில நகரமான கயையில் பாயும் புனித ஆறு ஆகும். இந்துக்கள் மற்றும் பௌத்தர்கள் பால்கு ஆற்றை புனிதமாகக் கருதுகின்றனர். பண்டைய காலத்தில் பால்கு ஆற்றை, சமசுகிருத மொழியில் நிரஞ்சனா ஆறு என அழைக்கப்பட்டது. பால்கு ஆற்றின் கரையில் கயை நகரம் மற்றும் விஷ்ணுபாதம் கோயில் உள்ளது.
லீலாஜன் ஆறும், மோகனா ஆறும் புத்தகயாவில் ஒன்று கூடி பால்கு ஆறாக கயையில் பாய்கிறது. பால்கு ஆற்றை நிரஞ்சனா ஆறு என்றும் அழைப்பர்.
மழைக் காலங்களில் மட்டும் பால்கு ஆற்றில் வெள்ளம் பெருக்கெடுத்து ஓடும். பிற பருவ காலங்களில் பால்கு ஆறு நீரின்றி வற்றி இருக்கும்.
சமயச் சிறப்பு
இந்து சமயத்தினர், பால்கு ஆற்றாங்கரையில் பிண்ட தானம், தர்ப்பணம் போன்ற நீத்தார் வழிபாடு செய்வது சிறப்பாக  கருதுகின்றனர்.
மேற்கோள்கள்
பகுப்பு:இந்திய ஆறுகள் பகுப்பு:கயா மாவட்டம்
இருகிசு ஆற்று யுத்தம்
இருகிசு ஆற்று யுத்தம் என்பது குவாரசமியப் பேரரசு மற்றும் மங்கோலியப் பேரரசு ஆகியவற்றின் படைகளுக்கு இடையே நடைபெற்ற ஒரு யுத்தமாகும். இது 13ஆம் நூற்றாண்டின் ஆரம்பத்தில் நடைபெற்றது. இந்த யுத்ததைப் பற்றிப் பல பதிவுகள் உள்ள போதும் இது எந்த ஆண்டு நடந்தது என்பது தெளிவான தகவல்கள் இல்லை. ஏனெனில் முக்கிய வரலாற்றாளர்கள் வேறுபட்ட ஆண்டுகளைக் கொடுத்துள்ளனர். நவீன வரலாற்றாளர்கள் 1209 அல்லது 1219 ஆகிய ஆண்டுகளை யுத்தம் நடந்த ஆண்டுகளாகக் கொடுக்கின்றனர்.
இந்தப் போருக்கான பின் புலங்கள் இரண்டு ஆண்டுகளுக்கும் ஒத்துப் போகின்றன. எதிரிகளான மெர்கிடுகள் அல்லது தப்பித்து ஓடிய நைமர்களின் இளவரசனான குசலுகுவை காரா கிதை அரசமரபின் முந்தைய நிலப்பகுதிகளில் தாக்குவதற்காக ஒரு மங்கோலிய இராணுவத்தைச் சுபுதை, செபே மற்றும் ஒருவேளை சூச்சியின் தலைமையில் செங்கிஸ் கான் அனுப்பினார். குவாரசமிய பேரரசின் ஆட்சியாளரான ஷா முகம்மது தன் நாட்டின் வடக்கு எல்லைப் பகுதிக்கு நெடுகில் பெரிய இராணுவங்கள் செயல்படுவதைப் பற்றிய செய்தியை அறிந்தார். அவர்களை எதிர்ப்பதற்காகப் புறப்பட்டார்.
மங்கோலியர்கள் தங்களது பணியை முடித்த பிறகு ஷாவால் வியப்புக்கு உள்ளாக்கப்பட்டனர். அமைதிப் பேச்சுகளுக்கு ஷா மறுத்தார். யுத்தத்தை ஆரம்பித்தார். இருபக்கமும் சரிசமமான வீரர்களைக் கொண்ட இரண்டு இராணுவங்களுக்கு இடையிலான ஆக்ரோசமான இந்தச் சண்டையானது அந்தி வரை நீடித்தது. இந்த யுத்தத்தில் பெரும்பாலும் மங்கோலியர்களின் கை ஓங்கியிருந்திருக்கலாம் என்று கருதப்படுகிறது. எனினும் வேறு யாருடனும் போர் புரியக் கூடாது என்று அவர்களுக்கு அறிவுரை கூறப்பட்டிருந்ததால் இரகசியமாக இரவு நேரத்தில் தங்களது முகாம்களை அப்படியே விட்டுவிட்டு மங்கோலியர்கள் வெளியேறினர். மங்கோலியர்களின் குவாரசமியப் படையெடுப்புக்கு முன்னர் இந்த யுத்தம் நடைபெற்றது. மங்கோலியர்கள் குவாரசமியப் பேரரசு மீது 1220-21இல் படையெடுத்தபோது, ஷா தாக்குதலில் கவனம் செலுத்தாமல் தன் நாட்டைத் தற்காத்துக்கொள்வதிலேயே கவனம் செலுத்தியதற்கு, இந்த யுத்தத்தின்போது மங்கோலிய வீரர்கள் காட்டிய வீரமே ஒரு முக்கிய காரணமாக இருந்திருக்கலாம் எனக் கருதப்படுகிறது.
காலமிடல்
இந்த யுத்தத்தைப் பற்றி நான்கு தனித்தனி வரலாற்றாளர்கள் வெவ்வேறு அளவுகளில் விளக்கியுள்ளனர். ஆனால் அந்த நால்வருமே வெவ்வேறு ஆண்டுகளை இந்த யுத்தம் நடந்த ஆண்டாகக் குறிப்பிட்டுள்ளனர். அரபு வரலாற்றாளரான அலி இப்னு அல்-ஆதிர், 1218ஆம் ஆண்டு ஒற்றார் நகரில் மங்கோலிய வணிகக் குழு கொல்லப்பட்ட பிறகு இந்த யுத்தம் நடைபெற்றுள்ளதாகக் குறிப்பிடுகிறார். ஆதிரின் காலத்திற்குக் கிட்டத்தட்ட சமமான காலத்தில் வாழ்ந்த நசாவி, ஆதிர் கூறியதை வெளிப்படையாகச் சரி செய்கிறார். அவர் இந்த யுத்தம் இசுலாமிய நாட்காட்டியின் 612ஆம் ஆண்டு அல்லது 1215-16இல் நடைபெற்றது என்று குறிப்பிட்டுள்ளார். பிற்கால பாரசீக வரலாற்றாளரான ஜுஸ்ஜனி 615 (1218)ஆம் ஆண்டு இந்த யுத்தம் நடைபெற்றுள்ளதாகக் குறிப்பிடுகிறார். அதே நேரத்தில் சுவய்னி 1218ஆம் ஆண்டின் இறுதியில் இந்த யுத்தத்திற்காக ஷா புறப்பட்டார் என்றும், இந்த யுத்தம் 1219ஆம் ஆண்டு நடைபெற்றது என்றும் குறிப்பிட்டுள்ளார். இந்த யுத்தத்தைப் பற்றி குழப்பத்தை மேலும் அதிகரிக்க அனைத்து வரலாற்றாளர்களின் நூல்களும் வெவ்வேறுபட்ட அளவுகளில் தவறுகளைக் கொண்டுள்ளன. உதாரணமாக, குசலுகு தோற்கடிக்கப்பட்ட பிறகு இந்த யுத்தம் நடைபெற்றதாக நசாவி கூறியுள்ளார். குசலுகு தோற்கடிக்கப்பட்ட நிகழ்வு 1218ஆம் ஆண்டுக்கு முன்னர் நடைபெறவில்லை. சுவய்னியின் நூல் இத்தகவலில் மாறுபடுகிறது. அவர் சுல்தான் 30 அக்டோபர் முதல் 30 திசம்பர் வரை "இளவேனிற்காலமாக இருந்ததால்" புகாரா நகரத்தில் இருந்தார் என்று கூறியுள்ளார். இதுவும் தவறானதாகும். பிற்கால வரலாற்றாளரான ரசீத்தல்தீன், மங்கோலியர்கள் மெர்கிடு பழங்குடியினருடன் போரிட்டத்தைத் தன் ஜமி அல்-தவரிக் நூலில் குறிப்பிட்டுள்ளார். எனினும், மங்கோலியர்கள் குவாரசமியர்களுடன் சண்டையில் ஈடுபட்டதைப் பற்றிய இவரது காலமிடல் சந்தேகத்திற்குரியதாக உள்ளது. ஏனெனில் இவரது நூல் பல ஆண்டு நிகழ்வுகளை உள்ளடக்காமல் அப்படியே விட்டு விடுகிறது.
சில வரலாற்றாளர்கள் இந்த யுத்தம் 1209ஆம் ஆண்டு நடைபெற்றறது என முன்மொழிகின்றனர். மங்கோலியர்களின் இரகசிய வரலாறு, தளபதி சுபுதையின் எஞ்சியிருக்கும் சுயசரிதைகள் மற்றும் சுவய்னியின் நூலில் உள்ள பல்வேறு படையெடுப்புகளுக்கு இடையிலான ஒற்றுமை ஆகிய ஆதாரங்களை அடிப்படையாகக் கொண்டு, அவர்கள் சுபுதை மெர்கிடு கூட்டமைப்பைத் தோற்கடித்து சிறிது காலத்திலேயே இந்தச் சண்டை நடைபெற்றது என கூறுகின்றனர். பால் புயேல் என்கிற வரலாற்றாளரின் கூற்றுப்படி, காரா கிதையிடம் அடிபணிந்தவராக இருந்த குசலுகு 1210ஆம் ஆண்டு சமர்கந்து நகரத்தைக் கைப்பற்றினார். இருகிசு ஆற்று யுத்தத்தில் யாருக்கும் வெற்றி தோல்வியின்றி முடிந்த யுத்தமானது முகம்மதுவின் பெயருக்குக் களங்கத்தை ஏற்படுத்தியது. இதன் காரணமாகவே  இந்த நகரமானது கைப்பற்றப்படும் நிலைக்குச் சென்றது என அவர் கூறுகிறார். கிறித்தோபர் அட்வுட் என்கிற வரலாற்றாளரின் கூற்றுப்படி, ஷா மற்றும் மங்கோலியர்கள் 1209/10ஆம் ஆண்டுகளில் சிர் தாரியா ஆற்றின் கழிமுகப்பகுதிகளில் தங்களது இராணுவத்தை வழிநடத்திக் கொண்டிருந்தனர். எனவே மேற்குறிப்பிட்ட ஆண்டான 1209 புவியியல் ரீதியாக  ஏற்புடையதாக உள்ளது.; எனினும் இது 1219ஆம் ஆண்டை விட  வெகு சில ஆதாரங்களாலேயே ஆதரிக்கப்படுகிறது. alt=Map of the Khwarazmian Empire.|இடது|thumb|கி. பி. 1215ஆம் ஆண்டில் குவாரசமியப் பேரரசு. யுத்தம் நடந்த இடமான இருகிசு ஆறானது குவாரசமிய எல்லையில், [[ஏரல் கடல்|ஏரல் கடலுக்கு வடக்கே அமைந்துள்ளது.]] மற்ற வரலாற்றாளர்கள் இந்த யுத்தமானது 1218/19ஆம் ஆண்டுகளில் நடைபெற்றறது எனக் குறிப்பிடுகின்றனர். அவர்கள் ஆதிர் மற்றும் சுவய்னி ஆகிய வரலாற்றாளர்களின் கருத்துகளை வழிமொழிகின்றனர். 1219ஆம் ஆண்டுக்கு ஆதரவாகக் கருத்துத் தெரிவிப்பவர்கள் ஷா முகமது மற்றும் செங்கிஸ் கான் ஆகியோர் இடையேயான உறவானது படிப்படியாக மோசமடைந்ததைச் சுட்டிக்காட்டுகின்றனர். கார்ல் சுவெர்டுரப் என்கிற வரலாற்றாளரின் கூற்றுப்படி, தன் சினமூட்டுகிற தூதரக நடத்தையானது மங்கோலியப் பதில் தாக்குதலில் முடியும் என்பதை ஷா ஏற்கனவே அறிந்திருந்தார். எனவே தனக்குக் கிடைத்த ஒரு வாய்ப்பாக மெர்கிடு இனத்தவர்கள் மற்றும் தனது எதிர்கால மங்கோலிய எதிரிகள் ஆகிய இருவரையுமே பலவீனப்படுத்த முயற்சித்தார். இப்பார்வையானது சுவய்னியின் நூலில் உள்ள ஒரு பகுதியால் ஆதரிக்கப்படுகிறது. அப்பகுதியில் சுவய்னி, "ஒரே கல்லில் இரண்டு பறவைகளையும் கொல்ல" ஷா விரும்பினார் என்று பதிவிட்டுள்ளார். இதன் பொருளானது, பகைமை கொள்ள அவர் ஏற்கனவே முடிவு செய்துவிட்டார் என்பதாகும். எனினும் இதை ஏற்றுக் கொள்வதில் சிக்கல்கள் உள்ளன. ஏனெனில், இகழ்ச்சிக்குள்ளாக்கப்பட்ட குசலுகு 1218ஆம் ஆண்டின் பிற்பாதியில் கொல்லப்பட்டபோது, செபே தற்கால ஆப்கானித்தானின் வகான் பகுதிக்கு அருகில் இருந்தார். ஆனால் இருகிசு ஆறானது சுமார் 1,600 கிலோமீட்டர்கள் வடக்கே தற்கால கசக்கஸ்தானில் ஓடுகிறது.
மைக்கல் ஹீல்
மைக்கல் ஹீல்  (Michael Heal , பிறப்பு: செப்டம்பர் 8 1948 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். 1969-1972 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.